གྲོས་ཚོགས་འདི་ཆུ་ཚད་མཐོ་དམའ་ཅི་རིགས་ཀྱི་ཐོག་ནས་ཀྱང་ཕན་འབྲས་དང་ལྡན་པ་ཞིག་བྱུང་སོང་།མ་མཐའ་ཡང་དེ་སྔོན་ཚེ་གང་སྨན་པ་དང་དགེ་རྒན་བྱས་ཏེ་མི་ཚེ་གང་པོའི་རིང་ཐོབ་པའི་ཉམས་མྱོང་མཉམ་རོལ་བྱེད་རྒྱུ་ལྟ་ཅི་སྨོས་ཐ་ན་རྒྱུན་ཏུ་ཕན་ཚུན་ལྟོས་རེས་ཀྱི་གོ་སྐབས་མེད་པའི་ལས་སྣ་མི་འདྲ་བའི་བོད་རིགས་ཚོགས་ཆུང་ཞིག་མཉམ་དུ་བདེ་བླག་ངང་བསྡུ་ཐུབ་པ་བྱུང་སོང་།མ་གཞི་ང་ཚོའི་ལས་ཀའི་དུས་ཚོད་ལ་ཚོད་འཛིན་དང་སྨན་གྱི་སྦྱོར་སྡེབ་འཐུས་སྒོ་མི་ཚང་བ་བཅས་བྱུང་ཡོད་མོད་ཀྱང་།གནད་དོན་མང་དག་ཅིག་གི་འོག་ཚོགས་ཆུང་གིས་བོད་སྨན་ཐོན་སྐྱེད་ལག་ལེན་ལེགས་ཤོས་ཤིག་འཕེལ་རྒྱས་གཏོང་རྒྱུའི་བསམ་ཚུལ་ནན་བཤད་བྱེད་པའི་ཐབས་ལམ་འཚོལ་རྒྱུ་ཐག་བཅད་པ་རེད།གོ་རིམ་འདི་བརྒྱུད་སྨན་པ་དང་མིའི་རིགས་ཞིབ་འཇུག་མཁན་ལ་ཐོབ་པའི་ཤེས་བྱ་ལས་ང་ཚོས་བོད་ཀྱི་གསོ་བ་རིག་པའི་སྤྱི་ཚོགས་ལ་རྐང་པ་ཚུགས་པའི་རང་གཤིས་དང་།སྣ་མང་གི་སྡེབ་སྦྱོར།ཡུལ་དུས་དང་བསྟུན་ནུས་ཆེ་བ་བཅས་ལ་དེ་བས་ཡིད་སྨོན་ཤོར་སོང་།